Koulutusrahasto Koura

Koulutusrahasto Koura on suomalainen vuonna 1984 perustettu televisio- ja radioalan koulutusrahasto.

Yleisradion, MTV Oy:n, Suomen Journalistiliiton, Teatteri- ja mediatyöntekijöiden liiton, Suomen Muusikkojen Liiton ja Suomen Näyttelijäliiton muodostamaa rahastoa hallinnoi Kopiosto. Rahaston varat koostuvat Yleisradion ja MTVn vakinaiselle henkilöstölle maksetuista tekijänoikeuskorvauksista. Rahaston hallinto muodostuu ohjausryhmästä, koulutuslautakunnasta ja palkintolautakunnasta. Kussakin näistä on edustajat jäsenyhtiöistä ja -liitoista.  

Vuosittain maaliskuussa jaettavat Koura-palkinnot ovat televisio- ja radioalan suurimpia rahapalkintoja Suomessa. Ne on jaettu säännöllisesti vuodesta 1986 alkaen. Pääpalkinto on suuruudeltaan 10 000– 30 000 euroa. Pääpalkintojen lisäksi jaetaan vuosittain 3 000–15 000 euron suuruisia kunniamainintoja ja erikoispalkintoja. Palkintojen kokonaissumma määräytyy palkittavien henkilöiden lukumäärän mukaan. Radio- ja televisio-ohjelmat ja verkkosisällöt kilpailevat keskenään kaikissa kategorioissa. Vuodesta 2019 alkaen kategoriat ovat: Käsikirjoitetut ja dramatisoidut sisällöt, kulttuurisisällöt, asiasisällöt, uutiset, ajankohtaiset ja urheilusisällöt, lasten ja nuorten kohderyhmien sisällöt sekä vuoden sivistystekopalkinto. Vuoden sivistystekopalkinnon saajan valitsee mediayhtiöistä riippumaton henkilö. 

Kaikissa palkinnoissa korostetaan ohjelmien tai verkkosisältöjen sivistyksellisiä lähtökohtia sekä genreä, kerrontaa tai ilmaisua uudistavia piirteitä.

Koura myöntää vuosittain myös televisio- ja radioalaan liittyviä apurahoja ja järjestää erilaisia koulutustilaisuuksia ja seminaareja. Kouran apurahoja voivat hakea kaikki Yleisradion ja MTVn vakituiset tai määräaikaiset työntekijät.

 Historiaa 
Kouran perustajia olivat Yleisradio, Suomen Sanomalehtimiesten Liitto, Suomen Lavastustaiteilijain Liitto, Suomen Muusikkojen Liitto ja Suomen Näyttelijäliitto. Järjestöjen edustajat allekirjoittivat radio- ja televisio-opetuksen kehittämisrahastosopimuksen 1. maaliskuuta 1984. Käytännön asioiden hoidosta lupautui vastaamaan Yleisradio. Rahaston hallintokunnan ensimmäisenä puheenjohtajana toimi Yleisradion apulaisjohtaja Risto Volanen.

Marraskuussa 1985 Koura järjesti ensimmäisen iltapäiväseminaarinsa, jossa käytiin läpi Suomen audiovisuaalisen alan koulutuksen tilaa ja uuden koulutusrahaston toimintaperiaatteita. Myöhempiä tapahtumia ovat olleet vuoden 2008 Media ja sivistys -seminaari ja vuoden 2012 Tarinallisuus-seminaari.

Vuosina 1995-2005 Koura jakoi televisioarvostelijoiden myöntämää Kriitikkopalkintoa, joka muuttui vuonna 2001 Vuoden Sivistysteko -palkinnoksi. Sen saajan on vuodesta 2009 lähtien valinnut Kouraan kuuluvien mediayhtiöiden ulkopuolinen kulttuurivaikuttaja. Vuodesta 1995 palkintogaala televisioitiin vuoroin Ylen ja MTV:n kanavilla vuoteen 2003 saakka.

 Koura-palkinnot 
Fiktio
 2007: Taivaan tulet, Yle TV2
 2008: Sitoutumisen alkeet, Yle TV2
 2009: Pasila, Yle TV2 ja Täällä Pohjantähden alla, Yle Radio 1
 2010: Mobile Horror, Yle Teema
 2011: Nukkelaboratorio, Sisar yö ja sisar päivä ja Talvipuutarha, Yle Radio 1
 2012: Lumihiutalemuodostelma, Yle TV2
 2013: Valtiopeli 1863, Yle TV1
 2014: Tuntematon sotilas – vuoropuhelu Linnan romaanin kanssa, Ylen Radioteatteri
 2015: Vasen ja oikea, Yle TV1
2016: Heroes of the Baltic sea, Yle TV2, Yle Areena
2017: Rakkaus ja laki: Seksuaalinen rakkaus, Yle TV1
2018: Itkisitkö onnesta – tarina Gösta Sundqvistista, Yle Radio Suomi, Yle Areena

Dokumentti
 2007: Katse, Yle Radio 1
 2008: Ykkösdokumentti: Lama ja oikeus, Yle TV1
 2009: Ingermanland, Yle FST5
 2010: Leväluhdan kadonnut kansa, Yle Teema ja Pakomatka anoreksiasta, Yle TV1
 2011: Isien sota, Yle TV1
 2012: Yhden miehen rauha, Yle TV1
 2013: Kasvot Syyrian sodalle, Yle TV1, sekä Tiikeriä etsimässä, Yle TV1
 2014: Piripäiväkirja, Yle TV1
 2015: Kibera!, Yle TV 1
2016: Urho – viimeiset vuodet, Yle TV1
2017: Olen jossain, Yle TV1, Yle Radio1, yle.fi ja Operaatio Alaska, Yle TV1, yle.fi
2018: Olga – pakolainen 1918, Yle Radio 1, Yle Areena

Viikoittaiset asiaohjelmat
 2007: Prisma-studio, Yle TV1
 2008: MOT: Totuus Patriasta, Yle TV1
 2009: Mun heimo: Jehovan todistajat, Yle TV1
 2010: Eve Mantu, Yle Radio 1
 2011: Silminnäkijä, Yle TV2
 2012: Sohvasurfaajat, Yle TV2
 2013: MOT:n Säätiö -sarja, Yle TV1
 2014: #sota39-projekti
 2015 Noin viikon uutiset, Yle TV2
2016: MOT: Maailman suurin tietovuoto, Yle TV1, Yle Fem, Yle Areena
2017: Kun Suomesta tuli Suomi, Yle TV1, Yle Areena, yle.fi
2018: Tehtaan sankarit, Yle TV1, Yle Areena

Kulttuuriohjelma
 2007: Muistikuvaputki, Yle TV1
 2008: Aristoteleen kantapää: Ilkka Kanervan poliittisen retoriikan juuret, Yle Radio 1
 2009: Uuden aallon jäljillä, Yle Teema
 2010: Iiro irti!, Yle Teema
 2011: Boheemi elää, Yle Teema
 2012: Oiva, pöytä ja Kaj Franck, Yle Teema
 2013: Iskelmä-Suomi, Yle Teema ja Radio Suomi
 2014: Kvartetin synty ja Quartet-lab: konsertti, Yle Teema
 2015: Sibelius, Lintu ja RSO, Yle Teema
2016: KulttuuriCocktail – kokonaisuus, Yle Teema, Yle Areena, yle.fi ja Olipa kerran - ohjelmasarja,  Yle Radio1
2017: Verkkokokonaisuus Matti Pohto, yle.fi, Yle Areena
2018: Musiikin kevät 1918 – kohtaloita sisällissodan Suomessa, verkkokokonaisuus, yle.fi/klassinen, Yle Areena

Lasten- ja nuortenohjelma
 2007: ei jaettu
 2008: ei jaettu
 2009: Ajattelen, siis olen, Yle Teema
 2010: Utmanad, Yle Fem
 2011: Bofori, Yle TV2
 2012: Avoin tarina, Yle Teema
 2013: Kuperseikkailu, Yle TV2
 2014: Ihan sama, Yle TV2
 2015: Hullu - hullumpi - yläaste, Yle Areena, Yle TV
2016: Sekaisin, Yle Areena, Yle TV2, YleX, X3M, some
2017: Nörtti: DragonSlayer666, Yle TV2, Yle Areena, Youtube
2018: YleX Music – Youtube, YleX youtube

Uutis- ja ajankohtaisohjelma
 2015: Meppigalleria, Yle
2016: Ihmiskoe, yle.fi
2017: Say What,  MTV3, mtv.fi
2018: MM-futis 24h, Yle Puhe

Vuoden sivistysteko
 2007: Helsingin Euroviisujen visuaalinen toteutus
 2008: Yle Radio 1:n kirjallisuustoimittajat Eeva Luotonen, Nadja Nowak, Seppo Puttonen ja Tarleena Sammalkorpi. Palkinnonsaajat valitsi journalistiikan professori Heikki Hellman.
 2009: Toimittaja Tuomas Enbuske. Palkinnonsaajan valitsi kustantaja Leena Majander-Reenpää.
 2010: Baletti on kivaa! Yle TV1. Palkinnonsaajan valitsi Taiteen keskustoimikunnan puheenjohtaja Leif Jakobsson.
 2011: Ođđasat, Yle TV1. Palkinnonsaajan valitsi vapaa kirjoittaja Kaarina Hazard.
 2012: Yle Uutisten Kulttuuriuutiset, Yle TV-radio-netti. Palkinnonsaajan valitsi Suomen Kansallisteatterin pääjohtaja Mika Myllyaho.
 2013: Aristoteleen kantapää, Yle Radio 1. Palkinnonsaajan valitsi Tampere filharmonian intendentti Helena Hiilivirta.
 2014: Ykkösaamu, Yle Radio 1. Palkinnon saajan valitsi kirjailija Sirpa Kähkönen.
2015: Välilevyjen ohjelmasta "Pyörä", Yle Radio 1. Palkinnon saajan valitsi kirjailija Jouni Tossavainen.
2016: Musiikki ei tunne tullilaitosta, Yle Radio Suomi. Palkinnon saajan valitsi Opetushallituksen pääjohtaja Olli-Pekka Heinonen.
2017: Kirjojen Suomi, Yle Radio 1, Yle Teema, AamuTV, yle.fi, some. Palkinnon saajan valitsi Kulttuurikeskus Hanasaaren ohjelmajohtaja Maria Romantschuk
2018: Horisontti, Yle Radio 1. Palkinnon saajan valitsi Gummeruksen toimitusjohtaja ja kustantaja Anna Baijars.

 Lähteet 

Luokka:Media
Luokka:Journalismipalkinnot
Luokka:Suomalaiset palkinnot